Jou vriende is jou besigheidskaartjiesNadine Blom (Foto verskaf) Jou vriende het ŉ baie groot invloed op jou rigting. “Wys my wie jou vriende is, en ek sal jou sê wie jy is.” Jou vriende is soos ŉ besigheidskaartjie wat jy uitstuur na die wêreld daar buite. Het hulle ŉ positiewe of negatiewe impak op jou? En het jy ŉ positiewe of negatiewe impak op hulle? Kyk na jou vriendskappe – maak seker die mense wat jy om jou posisioneer, is positiewe mense wat jou nie nader sal trek na verkeerde dinge nie. Dié video is deel van ‘n reeks om matrikulante en ander skoliere wat eksamen skryf, aan te moedig en te motiveer tydens die eindeksamen. Terloops, om jou matriekuitslae te kry was nog nooit só maklik nie. Maroela Media het die “Maroela Matrieks”-app ontwikkel om dit vir matrikulante so gerieflik as moontlik te maak om toegang tot hul uitslae te kry sodra dit vrygestel word. “Maroela Matrieks” is beskikbaar vir Android- en iOS-slimfone. Laai die app nou af, dis die eerste stap ter voorbereiding vir jou groot eksamen!